બે વર્ષ પહેલાં નવાઝ શરીફે હિન્દુઓ સાથે હોળી મનાવી હતી. નવાઝ શરીફ કટાસરાજ તીર્થ પર પણ ગયા હતા અને ત્યાંના જીર્ણોદ્ધારની કામગીરીનું નિરીક્ષણ કર્યું હતું. તેઓ વડાપ્રધાન હતા ત્યારે કટાસરાજ માટે પાંચ કરોડ રૃપિયાની ફાળવણી કરી હતી. મહત્ત્વની વાત એ છે કે પાકિસ્તાનમાં કટ્ટરપંથી આતંકી સંગઠનોની સક્રિયતા છતાં લઘુમતી હિન્દુ સમુદાય હવે ધીમે-ધીમે મુખ્ય પ્રવાહનો હિસ્સો બની રહ્યાં છે. સમજદારીનો તકાજો સમજીને તેઓ મીડિયાથી દૂર રહે છેે. એક આવકાર્ય વાત એ પણ છે કે ત્યાં આબકારી વિભાગ, ઇન્કમટેક્સ તેમજ કેટલીક આઈટી કંપનીઓમાં યુવા હિન્દુઓને નોકરી અપાઈ રહી છે.